cyanic-selkie/wikianc huggingface dataset:
Գեշ
Բնության մեջ մնալու բնապահպանական նշանակություն
Ցամաքում հայտնված ջրային կենդանիների գեշերը ևս կարևոր դեր են խաղում հողի հարստացման գործում, օրինակ, սաղմոնի շատ տեսակներ, որոնք իրենց զուգավորվումից հետո սատկում են։ Դրանց սատակները միաժամանակ զանգվածաբար կուտակվում են զուգավորման շրջանից հետո։ Գիշատիչները դրանք քարշում են առ ափ և դրանք հոշոտում են։ Ձկների մեջ եղած ֆոսֆորը և ազոտը հարստացնում են հողը. քայքայվող գեշն իր գտնվելու վայրում է դրանք փոխանցում շրջակա միջավայրին, իսկ գիշատիչները` իրենց արտաթորանքի միջոցով ավելի մեծ հեռավորությունների վրա են տեղափոխում դրանք, այդպիսով պարարտացնելով հողը և սնելով բույսերը։ Միջատներն օգտագործում են ձկների գեշերը ձվադրաման համար։ Դա դրական է ազդում ոչ միայն միջատների, այլ նաև` դրանցով սնվող թռչունների տեսակային բազմազանության վրա ։ Շատ ձկների գեշեր մնում են ջրի մեջ։ Դրանք դառնում շատ միջատների թրթուրների սնունդ։ Ձկան մատղաշը սնվում է այդ թրթուրներով և գեշերի մնացորդներով ։ Այդպիսով` ձկան մատղաշն ավելի շատ սնունդ է ստանում և ավելի հարուստ գենետիկ բազմազանություն է ունենում ։
Գեշը կարևոր նշանակություն ունի այնպիսի գիշակեր կենդանիների սննդակարգում, ինչպիսիք են` ագռավներ, անգեղները, բազեները, արծիվները, բորենիները , վիրջինյան պարկամկները , թասմանյան հրեշները , կոյոտները , շնագայլերը ևն։ Շատ անողնաշարավորներ, օրինակ, գիշաբզեզները , գիշա- և մսաճանճերի թրթուրները, ուտում են գեշը, դրանով մեծապես նպաստելով կենդանական մնացորդներում եղած ազոտի և ածխածնի վերաշրջանառմանը ։ Որոշ բույսեր և սնկեր արտազատում են գիշահոտ, որպեսզի հրապուրեն միջատների` փոշոտման նպատակով  ։
Մարդկային ներգործություն
Բացի բնական պատճառներից, կենդանիները կարող են սատկել նաև գիշատիչների կամ տնային կենդանիների հարձակումներից, ինչպես նաև` մարդկային ազդեցության պատճառով։ Վայրի կենդանիների գլխաքանակի կորուստներ կարող են լինել ապօրինի որսի, ճանապարհային պատահարների, թռչունների դեպքում նաև` օդային տրանսպորտի և հողմակայանների հետ բախումից։ Ավտովթարներում սպանման առավել ենթարկվող կենդանատեսակներից են շները, կատուները, առնետները, սկյուռները, եղջերուները, պարկամկները, ջրարջերը , կուղբերը , ջրասամույրները , գայլերը , աղվեսները, նապաստակները , ագեվազները , վոմբաթները և այլն։ Ավտովթարներից սպանվում են նաև թռչուններ և սողուններ ու երկկենցաղներ, սակայն դրանց մնացորդներն այդքան նշմարելի չեն, ինչքան որ կաթնասուններինը ։ Ավտովթարներում սպանված կենդանիները հիմնականում դառնում են գիշակեր կենդանիների սնունդ, թեև ճանապարհի վրա դուրս գալով այդ կենդանիները ևս կարող են սպանվել մեքենաների հարվածներից ։
Շատ երկրներում արգելված է վթարներից սատկած կենդանիներին որպես որսավար վերցնելը և դրանք պետք է վերացվեն ըստտեղական օրենսդրության։ Սակայն թե՛ օրինական, թե՛ առողջապահական (սատակի միսը կարող է թունավորման պատճառ դառնալ) արգելքները չեն կասեցնում նման սատակների մարդկային սնունդ դառնալը ։
Անզգույշ որսի դեպքում, երբ սպանվում է որսորդական թույլտվությամբ չնախատեսված կենդանի, կամ` կենդանի, որը սուր վարակի կրող է (խոզերի ժանտախտ, կատաղություն ևն), պատկան մարմինները պետք է տեղեկացվեն այդ մասին, իսկ սատակը մնա իր տեղում ։
Սատկած ընտանի կենդանիների սատակներ
Ընտանի կենդանիների սատակների պահման համար տարբեր երկրներում գործում են տարբեր օրենսդրութուններ։ Ընտանի կենդանիների սատակները կարող են թաղվել հատուկ գերեզմանոցներում, դիակիզվել, կամ թաղվել տիրոջ սեփական հողամասում։ Եթե կենդանին սատկել է այնպիսի հիվանդությունից, որը նախատեսում է սատակի հատուկ ոչնչացում, ապա այդ կենդանու տերը պետք է կենդանու մահվան մասին նախ հայտնի համապատասխան հիմնարկություն ։
Ավստրիայի որոշ շրջաններում թույլատրվում էր պայթեցնել այն տնային անասունների սատակները, որոնք սատկելուց հետո բքնում էին։ Սակայն այդ ավանդույթն արգելվել է քսանմեկերորդ դարասկզբին ։
Որպես մարդկային սնունդ
Աբրահամյան կրոններում մարդկանց արգելված է ուտել մեռելոտի և գազանաբեկ միս         ։ Հնդկաստանում մինչև քսաներորդ դարի կեսեր լայն տարածում ուներ մարդկանց կողմից մեռելոտի ուտելը ։
Մարդկանց կողմից գիշի մսի օգտագործումը որպես սնունդ, նույնիսկ ջերմային մշակումից հետո կարող է դառնալ փորլուծության և սննդային թունավորման պատճառ ։
Ծանոթագրություններ
Կատեգորիա:Անասնապահություն Կատեգորիա:Անասնաբուժություն Կատեգորիա:Որսորդություն Կատեգորիա:Կենդանիներ Կատեգորիա:Շրջակա միջավայր
Հողիկ
Հողիկ, հայկական արական անուն։ Առաջացել է հայերեն հող բառի փաղաքշական ձևից՝ որպես համեստության նշան։ Գործածվել է մեկ անգամ ։
Ծանոթագրություններ
Կատեգորիա:Հայկական արական անձնանուններ
Շառլ-Ժոզեֆ Նատուար
Շառլ-Ժոզեֆ Նատուար (Charles-Joseph Natoire, ), 18-րդ դարի ֆրանսիացի նկարիչ, ռոկոկո ոճի ներկայացուցիչ։ 1751-1775 թվականներին եղել է Հռոմի Ֆրանսիական ակադեմիայի տնօրենը։ Համարվել է Ֆրանսուա Բուշեին հավասար արվեստագետ, կարևոր դեր է խաղացել Ֆրանսիայի գեղարվեստական կյանքում ։
Կենսագրություն
Ծնվել է 1700 թվականի մարտի 3-ին Նանտում։ Մանուկ հասակում աշակերտել է քանդակագործ հորը։ 17 տարեկանից տեղափոխվել է Փարիզ, աշակերտել նկարիչ Լուի Գալլոսին, ապա Ֆրանսուա Լեմուանին (վերջինիս՝ կանացի մերկ մարմին պատկերելու ոճը առանձնակի տպավորություն է գործել երիտասարդ Նատուարի վրա)։ 1721 թվականին նա շահել է Փարիզի կերպարվեստի և քանդակագործության թագավորական ինստիտուտի սահմանած Հռոմեական մեծ մրցանակը և 1723 թվականին մեկնել Հռոմ՝ ուսումնառությունը շարունակելու։ Որոշ ժամանակ անց լայն ճանաչման է արժանացել այստեղ, հարուստ, ազդեցիկ պատվիրատուներից պատվերներ ստացել, արժանացել Սուրբ Ղուկասի անվան ակադեմիայի առաջին մրցանակին։ 1729 թվականին վերադարձել է Փարիզ, նորանոր ուշագրավ գործերով եռանդուն կերպով մասնակցել մայրաքաղաքի գեղարվեստական կյանքին, կապեր հաստատել արվեստի անվանի մարդկանց, հասարակության ճանաչված դեմքերի հետ։ 1734 թվականին ընտրվել է կերպարվեստի և քանդակագործության թագավորական ակադեմիայի իսկական անդամ ։
Նատուարը դարձել է իր ժամանակի ֆրանսիացի խոշորագույն արվեստագետներից մեկը, ստեղծել կրոնական ու առասպելաբանական թեմաներով տպավորիչ գեղանկարներ, գոբելենների համար էսքիզներ արել, աչքի է ընկել նաև որպես բնանկարիչ ու դիմանկարիչ, մասնակցել է թագավորական գրադարանի,, Մառլիի ու Վերսալի թագավորական պալատների, Գոդֆրուայի դղյակի («Chapelle-Godefroy»), փարիզյան «Սուբիզ» հյուրանոցի պատկերազարդմանը։ Այդ հյուրանոցի Ձվաձև սրահի դեկորատիվ ձևավորումը, որը ներառում է Ամուրի և Փսիխեայի պատմությունն արտացոլող ութ մոնումենտալ պատկերներ, համարվում է Նատուարի լավագույն աշխատանքներից։ Հիշարժան է նաև Դոն Կիխոտի պատմությունն արտացոլող էսքիզների շարքը, որոնց հիման վրա Բովեի արհեստանոցներում գործված գոբելենների մեծ մասը պահվում է Կոմպիենի թագավորական դղյակում ։
Նատուարը բազմաթիվ աշակերտներ է ունեցել, որոնցից հետագայում առանձնապես աչքի են ընկել Ժան-Բատիստ Գրյոզը, Ժան-Բատիստ Պերոնոն, Յուբեր Ռոբերը, Ժան-Օնորե Ֆրագոնարը... ։
Արտաքին հղումներ
Կատեգորիա:Ֆրանսիացի նկարիչներ Կատեգորիա:Ռոկոկո ոճի նկարիչներ Կատեգորիա:18-րդ դարի ֆրանսիացի նկարիչներ‎ Կատեգորիա:Բնօրինակում անաղբյուր հոդվածներ
Յասինովատայա
Յասինովատայա (Ясинува́та), քաղաք Ուկրաինայի Դոնեցկի մարզի Յասինովատսկի շրջանում, մարզային նշանակության քաղաք, շրջկենտրոն։ Հիմնադրվել է 1872 թվականին։
2012 թվականի տվյալներով Յասինովատայա քաղաքում բնակվում էր 35 845 մարդ։ Բնակավայրը զբաղեցնում է 19 կմ² տարածք։ Բնակչության խտությունը կազմում էր 1976 մարդ/կմ²։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1872 թվականին հիմնադրված բնակավայրեր
Հոյ
Հոյ, հայկական արական անուն։ Առաջացել է հայերեն հոյ արմատից՝ հոյակապ և այլն։ Հին ժամանակներում հոյ նշանակել է «իշխան, պետ» ։
Կալիֆոռնիական որոր
Տարեց թռչունները արտաքնապես նման են արծաթափայլ որորներին (Larus argentatus), բայց նրանք ունեն ավելի փոքր դեղին կտուց`սև օղակով, դեղին ոտքեր և կլոր սպիտակ գլուխ ։ Մարմինը հիմնականում սպիտակ է, մեջքը և թևերի վերին մասը մոխրագույն է։ Երիտասարդ թռչունները նույնպես նման են արծաթափայլ որորներին, բայց ունեն շագանակագույն փետուրներ ։
Այս թռչունները բնադրում են Հյուսիսային Ամերիկա մայրցամաքի լճերի և ճահիճների վրա, ինչպես նաև հյուսիս-արևմտյան տարածքներից (Կանադա) դեպի արևելք՝ Կալոֆոռնիա և Կոլորադո ։ Բնադրում են գաղութներով, հաճախ այլ թռչունների հետ միասին ։ Բույնը մակերեսային փոս է, որը ծածկված է խոտով ու փետուրներով ։ Էգ թռչունը սովորաբար դնում է 2-3 ձու։ Երկու ծնողներն էլ կերակրում են ձագերին ։
Սրանք չվող թռչուններ են, որոնք ձմռանը թռչում են մինչև Խաղաղ օվկիանոսի ափ ։ Սովորաբար միայն այս ընթացքում կարող են թռչուններ տեսնել Կալիֆոռնիայի արևմուտքում ։
Արտաքին հղումներ
Կատեգորիա:Որորներ Կատեգորիա:Հյուսիսային Ամերիկայի թռչուններ
Կարինա Համբարձումովա
Կարինա Համբարձումովա (Ամբարձումովա),, հայազգի ռուսաստանցի շախմատիստուհի, կանանց գրոսմայստեր , Ռուսաստանի սպորտի վարպետ։
Կենսագրություն
Կարինան շախմատ խաղացել է 4 տարեկանից։ Հաջող արդյունքներ է ցույց տվել պատանիների մրցաշարերում։ 2002 թվականին Իսպանիայում բրոնզե մեդալ է նվաճել մինչև 14 տարեկանների  պատանիների մրցաշարում։ 2003 թվականին Չեռնոգորիայում  Եվրոպայի մինչև 16 տարեկանների  պատանիների մրցաշարում զբաղեցրել է 3-5-րդ տեղը։ 2005 թվականին Սոչիում Ռուսաստանի մինչև 18 տարեկանների  պատանիների մրցաշարում զբաղեցրել է 2-5-րդ տեղը։ 2010 թվականին  Մոսկվայում 5,5 միավորով  դարձել է Ռուսաստանի ուսանողների հաղթող ։ 2011 թվականին Շենժենում ներկայացրել է Ռուսաստանը    XXVI Ամառային Ունիվերսիադայում։
2008 թվականին Մոսկվայում ընթացող արագ շախմատի մրցաշարում դարձել է հաղթող։ 2012 թվականին Մոսկվայում տեղի ունեցած բլից մրցաշարում դարձել է հաղթող։ 2014 թվականին Դանիայում դարձել է «Lady Chess» միջազգային կանանց մրցաշարի հաղթող ։ SK «Schwäbisch Hall» թիմի կազմում դարձել է Գերմանիայի շախմատային Բունդեսլիգայի հաղթող։ 2015 թվականին Սանկտ Պետերբուրգում դարձել է կանանց արագ շախմատի Ռուսաստանի չեմպիոնուհի։ 2016 թվականին մասնակցել է Եվրոպայի կանանց թիմային գավաթին ։
2011 թվականին ավարտել է Ռուսաստանի պետական սոցիալական համալսարանը։ Մասնագիտությամբ Սոցիալական մանկավարժ է։ Աշխատում է շախմատի մարզիչ ։
Արտաքին հղումներ
Կատեգորիա:Ռուս շախմատիստներ Կատեգորիա:Հայ շախմատիստներ Կատեգորիա:Ռուսահայ շախմատիստներ Կատեգորիա:Ռուսաստանի սպորտի վարպետներ Կատեգորիա:Հայ գրոսմայստերներ
Գերման Ստերլիգով
Գերման Ստերլիգով, ռուս քաղաքական և հասարակական գործիչ, 2004 թվականի Ռուսաստանի նախագահական ընտրությունների թեկնածու, ազնվական ծագմամբ գործարար, միլիոնատեր ։
Հայացքներ
2008 թվականից Ստերլիգովը մեկնարկել է իր «Սլոբոդա» բարեգործական ծրագիրը՝ առաջարկելով ուղղափառ քրիստոնյաներին գալ և ապրել Մերձմոսկովյան Սլոբոդա իր ավանում։ Ստերլիգովն ուղղափառ քրիստոնյա է և հանդիսանում է մորուքը սափրելու մոլի հակառակորդ։ Նա համարում է, որ մորուքը ուղղափառ քրիստոնյայի հիմնական հատկանիշն է։ Ստերլիգովն ակտիվորեն քարոզում էր պայքարել աբորտների դեմ՝ համարելով, որ դա լուրջ բիզնես է։ Նա չի ընդունում գիտությունը և կոչ է անում վերացնել գիտնականներին՝ պատճառաբանելով, որ գիտնականներն են էկոլոգիական աղետների հիմնական մեղավորները։ Կինոն ու թատրոնը նրա համար սատանայի ձեռքի գործ են։ 2013 թվականին նա պատմական գիրք է գրում «Իվան Ահեղից մինչև Վլադիմիր Պուտին» վերնագրով։ Գիրքը մեծ աղմուկ բարձրացրեց Ռուսաստանում։ Որոշ ժամանակ անց նա վաճառքի հանեց Սլոբոդա ավանի իր գույքր և 2015 թվականի ամռանը ընտանիքի հետ մեկնեց Լեռնային Ղարաբաղ։
Ծանոթագրություններ
Կատեգորիա:Ռուս քաղաքական գործիչներ Կատեգորիա:Ռուս հասարակական գործիչներ Կատեգորիա:Ռուս գործարարներ
Հոռոմտիկին
Հոռոմտիկին, հայկական իգական անուն։ Առաջացել է Հոռոմ և տիկին բառերից։ Նշանակում է «Հոռոմի, այսինքն՝ Իկոնիայի Սելջուկյան սուլթանի իշխանուհի»։ Մեկ անգամ հիշատակվել է 13-րդ դարում, մեկ անգամ էլ անթվական մի հիշատակարանում ։
(596) Շեյլա
(596) Շեյլա (Scheila), աստերոիդ աստերոիդների հիմնական գոտում։ Հայտնաբերվել է 1906 թվականի փետրվարի 21-ին Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 2,927784 ա. մ., առավելագույնը մոտենում է 2,4448 ա. մ. հեռավորության վրա և հեռանում 3,4108 ա. մ., իսկ Երկրի ուղեծրին Շեյլա աստերոիդը նվազագույնը մոտենում է 1,4327 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1829,81 երկրային օրվա ընթացքում, իր ուղեծրով շարժվելով միջինում 0,196741 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,66° անկյուն։
Ըստ Տոլենի սպեկտրալ դասակարգման պատկանում է P դասին ։
Արտաքին հղումներ
Կատեգորիա:Աստերոիդների դաս P Կատեգորիա:1906 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էպիգենեզ (երկրաբանություն)
Էպիգենեզ (երկրաբանության մեջ), երկրորդական պրոցեսներ, որոնք պայմանավորում են միներալների և ապարների (այդ թվում՝ օգտակար հանածոների) հետագա փոփոխություններն ու նորագոյացումները։
Էպիգենեզի պրոցեսներից են՝
Կատեգորիա:Երկրաբանական գործընթացներ
Վոիմ (Վոչի վտակ)
Վոիմ  (Воим), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոչ գետի ձախ ափին 119 կմ հեռավորության վրա։ Գետի երկարությունը կազմում է 52 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վոիմ (Պոժյոգի վտակ)
Վոիմ  (Воим), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոժյոգ գետի ձախ ափին 26 կմ հեռավորության վրա։ Գետի երկարությունը կազմում է 29 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հորդոր
Հորդոր, հայկական արական անուն։ Առաջացել է հայերեն հորդոր՝ «մեղմ, հանդարտ» բառից։ Գործածվել է մի քանի անգամ՝ 13-18-րդ դարերում ։
Ծանոթագրություններ
Կատեգորիա:Հայկական արական անձնանուններ
Յասնոբրոդովկա
Յասնոբրոդովկա (Яснобродівка), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Յասնոբրոդովկա գյուղում բնակվում էր 70 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր
Հովադեղ
Հովադեղ, հայկական արական անուն։ Առաջացել է հայերեն հով և դեղ բառերից։ Նշանակում է «սրտի հովացման դեղ կամ ճար»։ Հիշատակվել է 14-րդ դարում ։
Ծանոթագրություններ
Կատեգորիա:Հայկական արական անձնանուններ
Վերոնիկա Սանչես
Վերոնիկա Սանչես Կալդերոն, իսպանացի դերասանուհի։ Իր դեբյուտը կատարել է 1996 թվականին և մեդիայի ուշադրությանն է արժանացել 2003 թվականին թողարկված «Սերրանո» հեռուստասերիալում կատարած Էվա Կապդևիլիայի դերի շնորհիվ։ Այդ ժամանակվանից սկսած նրա կարիերան հաջող ընթացք է ստացել։
Կենսագրություն
Ծնվել է 1977 թվականի հուլիսի 1-ին Սևիլյաում ։ Համալսարանական կողմնորոշման կուրսեր ստանալուց հետո տեղափոխվել է Մադրիդ՝ դրամատիկ արվեստ սովորելու համար ։ Իր դեբյուտը կատարել է 1996 թվականին ։ Նրա ամենահաջողված թատերական ներկայացումներից է եղել 2002 թվականին ցուցադրված «Արյունոտ հարսանիքը»։
2003 թվականին Ֆերնանդո Կոլոմոյի «Գրանադայից հարավ» ֆիլմում նկարահանվելուց հետո կատարել է Եվա Կապդևիլիայի դերը «Լոս Սերանո» հեռուստասերիալում ։ Եվայի ինցեստական կապերը իր խորթ եղբոր՝ Մարկոսի հետ (Ֆրան Պերեա) մեծ հայտնություն է բերել Սանչեսին Իսպանիայում ։ 2006 թվականից սկսած դադարել է նկարահանվել «Սերանո»-ում ։ Նկարահանվել է «Գենեզիս։ մարդասպանի գիտակցությունում» հեռուստասերիալի առաջին եթերաշրջանում և հետո չի վերադարձել երկրորդ եթերաշրջանում ։
Նկարահանվել է մի շարք ֆիլմերում՝ «Քեմրոն», «Քալենտիտո», «Իմ Սառան», «Մահճակալի երկու կողմերում», «13 վարդեր» և «Զենիտրամ»:
Արտաքին հղումներ
Կատեգորիա:Իսպանացի հեռուստատեսային դերասանուհիներ Կատեգորիա:Իսպանացի կինոդերասանուհիներ Կատեգորիա:Թատրոնի դերասանուհիներ Կատեգորիա:Թատրոնի անձինք Կատեգորիա:Իսպանացի դերասանուհիներ Կատեգորիա:Իսպանացի մոդելներ
Կոնստանտին Լեպյոխին
Ակումբային
Կոնստանտին Լեպյոխինը Մայկոպի մարզադպրոցի սան է։ Առաջին մարզիչ՝ Ս. Ս․ Մանաշիրով ։ Գործունեությունը սկսել է 1993 թվականին Մայկոպի «Դրուժբա» ակումբում։ 1996 թվականին առաջին շրջանից հետո տեղափոխվել է Սանկտ Պետերբուրգի «Զենիթ»՝ գոլ խփելով ակումբի առաջին իսկ խաղում։ «Զենիթ» տեղափոխվելուց հետո Պետրժելայի տնօրենը հրաժարվել է Լեպեխինի ծառայություններից, իսկ սկսել է բանակցություններ վարել Նովոռոսիյսկի «Չեռնոմորեց» ակումբի հետ, սակայն հետո հայտնվել է «Դինամոյում»։ Մրցաշրջանի ավարտից հետո ակումբը փլուզվել է, և Լեպյոխինը տեղափոխվել է Կրասնոդարի «Կուբան», սակայն վնասվածքի պատճառով միայն մեկ խաղ է անցկացրեցլ Ռուսաստանի գավաթի խաղարկությունում և 7 խաղ ակումբի երկրորդ կազմում։
Հավաքականում
Հանդես է եկել Ռուսաստանի պատանեկան հավաքականում։ 1995 թվականի հոկտեմբերի 10-ին մեկ հանդիպում է անցկացրել Հունաստանի հավաքականի հետ։ Մասնակցել է 1995 թվականին Կատարում կայանալիք աշխարհի երիտասարդական առաջնությանը ։
Մաչրզչական
2006 թվականին աշխատել է որպես սելեկցիոներ Մոլդովական «Զիմբրուում» ։ 2009 թվականին Սոֆերբի Եշուգովի հետ համատեղ դարձել է Մայկոպի «Դրուժբա» ակումբի մարզիչ։ 2012 թվականից «Ռուս» ֆուտբոլային ակումբի երիտասարդական կազմի մարզիչի օգնականն է։
2018 թվականից կրկին Սոֆերբիա Եշուգովի օգնականը Մայկոպի «Դրուժբա» ակումբում ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Զենիթի ֆուտբոլիստներ Կատեգորիա:Դինամո Սանկտ Պետերբուրգի ֆուտբոլիստներ
Պաֆոսի ամրոց
Պաֆոսի ամրոց (հուն․՝ Κάστρο της Πάφου), ամրոց Կիպրոսի Պաֆոս քաղաքի արևմտյան մասում։ Այն սկզբնապես եղել է բյուզանդական ամրոց՝ կառուցված նավահանգիստը պաշտպանելու նպատակով։ Այսօր այցելուները կարող են տեսնել վենետիկյան լրացումներով արևմտաֆրանկական աշտարակը, որը ըստ ամրոցի մուտքի վերևում գրված մակագրության՝ վերականգնվել է օսմանցիների կողմից 1592 թվականին ։ Մակագրությունն արված է սպիտակ մարմարե սալիկի վրա, որում նշված է, որ վերականգնման աշխատանքն իրականացվել է Կիպրոսի օսմանցի կառավարիչ Ահմեթ փաշայի (1589–1593) հրամանով ։
Պատմություն
Քաղաքի գլխավոր ամրոցը գտնվել է Սարանտա Կոլոնեսում՝ մոտ 600 մետր արևմուտք, և ավերվել է 1222 թվականի երկրաշարժի հետևանքով ։ Բյուզանդական ամրոցն ավերվել է 1222 թվականի երկրաշարժի ժամանակ և վերակառուցվել ու ընդարձակվել է Լուսինյանների կողմից 13-րդ դարում։ Ամրոցը 1373 թվականին ընկել է ջենովացիների տիրապետության տակ, իսկ ավելի ուշ՝ վենետիկցիների ։ Վերջիններս, չցանկանալով, որ ամրոցը հայտնվի օսմանցիների ձեռքում (օսմանյան հնարավոր հարձակումը կանխատեսվել է), 1570 թվականին ավերել են այն ։ Օսմանցիները 1592 թվականին վերանորոգել են ամրոցը՝ հիմնվելով շինության բնօրինակի վրա, որը ամբողջությամբ չէր ավերվել ամուր շինարարության շնորհիվ։ Օսմանյան տիրապետության տակ ամրոցն ունեցել է 100 հոգանոց պահակախումբ և 12 թնդանոթ ։
1878 թվականին Կիպրոսի՝ բրիտանացիների տիրապետության տակ անցնելուց հետո ամրոցն այլևս ռազմական նպատակներով չի օգտագործվել և եղել է աղի պահեստ մինչև 1935 թվականը, երբ այն հռչակվել է որպես հնագույն հուշարձան՝ համաձայն Հնությունների մասին ակտի։ Այդ որոշումից ի վեր ամրոցը համարվում է Պաֆոս քաղաքի ամենաառանձնահատուկ տեսարժան վայրերից մեկը։ 1938-1939 թվականների ընթացքում ամրոցի պատերի մի շարք ճաքերը և ծովապատնեշը վերանորոգվել են։ Սակայն 1953 թվականին ամրոցը կրկին ավերվել է երկրաշարժի պատճառով. վերանորոգման աշխատանքներն ավարտվել են 1969 թվականին։ Այն նաև խոցվել է Թուրքիայի ռազմաօդային և ռազմածովային ուժերի կողմից 1974 թվականի հուլիսի 21-ին Պաֆոս նավահանգստի ռմբակոծության ժամանակ, սակայն լուրջ վնասներ չի կրել։ Վերջերս ամրոցը ծառայում է որպես սեպտեմբեր ամսին տեղի ունեցող Պաֆոսի բացօթյա մշակութային ամենամյա ֆեստիվալի անցկացման վայր։ Հնագիտական մի քանի պեղումներ են անցկացվել՝ ուսումնասիրելու ամրոցի անցյալը ։
Ամրոցի կառուցվածք
Ամրոցի՝ այսպես կոչված «Ջենովյան աշտարակները» կառուցել են Լուսինյանները։ Ամրոցը կազմված է երկու աշտարակներից, որոնց ավերակները գտնվում են ամրոցից 80 մետր արևելք՝ հենց նավահանգստի մուտքի մոտ և ծառայել են որպես լավագույն պաշտպանություն։ Չնայած այս աշտարակները գլխավոր ամրոցի օժանդակ կառույց են եղել, որևէ կապ չեն ունեցել իրար հետ և ամենայն հավանականությամբ առանձին ամրոցներ են համարվել։ Աշտարակներն իրենց անունը ստացել են 1373 թվականին Ջենովայի դեմ ճակատամարտում իրենց ունեցած կարևորության շնորհիվ. դրանք պաշտպանական կարևոր նշանակություն են ունեցել նավահանգստային քաղաքի համար՝ հաշվի առնելով այն փաստը, որ Ջենովան հիմնականում ռազմածովային ուժեր է ունեցել։ Այս աշտարակները նաև կարևոր նշանակություն են ունեցել 1426 թվականին մամլուքների դեմ մղած ճակատամարտում, որտեղ լուրջ վնաս են կրել և դրանից հետո չեն վերակառուցվել։ Աշտարակները ավերվել են 1491 թվականին տեղի ունեցած երկրաշարժի արդյունքում, սակայն ավերակները դեռևս տեսանելի են։ Ավելի ուշ ամրոցը հայտնվել է վենետիկցիների վերահսկողության ներքո, որոնք էլ վենետիկյան ոճով լրացումներ են կատարել։
Ամրոցի հիմնական մասը կազված է ուղղանկյուն մեծ աշտարակից (չափերը՝ 40 × 20 մ)՝ մեջտեղում փակ բակային տարածքով։ Առաջին հարկը բաղկացած է կենտրոնական սրահից և երկու կողմերում մեծ ու փոքր սենյակներից, որոնք օսմանյան տիրապետության շրջանում օգտագործվել են որպես բանտեր և բարաքներ։ Տանիքին փոքր քառակուսի աշտարակ է (չափերը՝ 15 × 10 մ)՝ երեք մեծ սենյակներով, որտեղ ապրել են ամրոցի պահակները ։
Ծանոթագրություններ
Կատեգորիա:Կիպրոսի ամրոցներ Կատեգորիա:Կիպրոսի բերդեր Կատեգորիա:13-րդ դարի կառույցներ Կատեգորիա:Ամրոցներ ըստ երկրի
Գոյատևման դասեր
«Գոյատևման դասեր» («Уроки выживания»), 2015 թվականի ռուսական գեղարվեստական ֆիլմ, որը նկարահանել է ռեժիսոր Անդրեյ Տոմաշևսկին։ Ֆիլմը նկարահանվել է ՌԴ մշակույթի նախարարության աջակցությամբ ։
Սյուժե
Ժենյա Աիստովը (Դենիս Նիկիֆորով) էկզոտիկ երկրում աշխատում է որպես փոքր ինքնաթիռի օդաչու։ Այդ նույն երկրում գտնվող առողջարանում հանգստանալու է ժամանում երկրորդ դասարանում սովորող Կոլյան (Իլյա Կոստյուկով)։ Ժենյա Աիստովը բացասաբար է վերաբերվում երեխաներին, և մի քանի կոնֆլիկտների պատճառով չի կարող ընդհանուր լեզու գտնել Կոլյայի հետ։ Շուտով Աիստովը տեղական սրճարանում ծանոթանում է Նինայի (Եկատերինա Վոլկովա) հետ, որը Կոլայի մայրն է։ Նինայի հետ հանգստի ժամանակ դժբախտ պատահար է տեղի ունենում, և կնոջը տեղափոխում են հիվանդանոց։ Չունենալով հիվանդանոց գնալու և մորն այցելելու մեկ այլ հնարավորություն՝ Կոլյա գաղտնի թափանցում է Ժենյայի օդանավ։ Թռիչքի ժամանակ ամպրոպի հետևանքով ինքնաթիռը վթարի է ենթարկվում և ընկնում։ Ժենյան և Կոլյան փրկվում են, բայց ընկնում են անմարդաբնակ կղզի։ Նրանք պետք է կարգավորեն ընդհանուր կենցաղը կղզում և պայքարեն ավազակների դեմ ։
Քննադատություն
Քննադատները նշել են ֆիլմում ցուցադրված գեղեցիկ բնությունը (նկարահանումներն անցկացվել են Թաիլանդում)։ Նաև դրական է գնահատվում դերասաններ Դենիս Նիկիֆորովի և Իլյա Կոստյուկովի լավ խաղը։ Քննադատները նշում են, որ ֆիլմը դրական և բարի է ստացվել՝ առանց ավելորդ պաթոսի ։ Թերություններից նշվում է աղքատ գրաֆիկան, ոչ այնքան ծիծաղելի կատակները, գեգերին անշնորհք  «գծագրերը» և համատեքստից կտրուկ դուրս եկող կերպարները ։
Արտաքին հղումներ
Կատեգորիա:Ռուսական ֆիլմեր Կատեգորիա:2015 ֆիլմեր
Սադաղա Պոռեցի
Սադաղա Պոռեցի, Ոստանցի (ծն․ և մահ․ թթ․ անհայտ), XVII դ․ հայ տաղերգու։
Սադաղա Պորեցին իրեն կոչել է «Պոռեցի» (հավնաբար, ծնվել է Բաղեշի Պոռ գյուղում)։ Սադաղա Պորեցից մեզ հասել են «Սիրով սիրելի Որդին» սկզբնատողով մի տաղ՝ նվիրված Հիսուսի ծննդյանը, տնագլուխ տառերը հոդամ են՝ «Սադաղին է այս բան» (Ա․ Տևկանց, «Հայերգ», 1882)․ մի մեղեդի՝ «Հրաշալի խորհուրդ այսօր մեզ երևի» սկզբնատողով (դարձյալ ծննդյան թեմայով, անտիպ, Վենետիկի Մխիթարյան մատենադարան, ձեռագիր № 304), ինչպես նաև եղբայրասպանի մասին արևելյան մի հին զրույցի մշակում, որ կատարվել է Ֆրիկի հետևողությամբ։ Սադաղա Պորեցից առաջ այս զրույցը մշակել է նաև Քուչակ Վանեցին։
Ստեղծագործություններ
Պետհամալսարանի Հրատարակչություն, Յերևան, 1938
Վեզել Ռուսի
Վեզել Ռուսի (Vezels-Roussy), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 154 մարդ, բնակչության խտությունը` 11.97 մարդ/կմ²։ Բնակավայրը զբաղեցնում է 12.87 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 115 կմ հարավ, Օրիյակ քաղաքից` 18 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 91 աշխատունակ (15-64 տարեկան) բնակիչ, որոնցից ակտիվ էին 69-ը, իսկ ոչ ակտիվները` 22։ Ակտիվության ցուցանիշը կազմում է 75,8 %։ 69 աշխատունակ մարդկանցից աշխատել է 63 անձ (36 տղամարդ և 27 կին)։ Գործազուրկ են եղել 6 անձ (3 տղամարդ և 3 կին)։ 22 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պիտեր Նիկոլաս վան Կամպեն
Պիտեր Նիկոլաս վան Կամպեն (Pieter Nicolaas van Kampen, ), հոլանդացի կենդանաբան։
Կենսագրություն
1904 թվականին նա ստացել է փիլիսոփայության դոկտորի աստիճան Ամստերդամի համալսարանում, որտեղ եղել է Մաքս Կարլ Վիլհելմ Վեբերի ուսանողը և օգնականը։ 1905-1911 թվականներին հաստատվել է Հոլանդական Օստ Ինդիայում, և այդ ժամանակ էլ գործուղվել է Արու կղզիներ (1907) ու մասնակցել դեպի Հոլանդական Նոր Գվինեա (1910) արշավախմբին։ 1911 թվականին վերադարձել է Ամստերդամ՝ որպես համալսարանի կենդանաբանի օգնական։ 1917-1931 թվականներին աշխատել է Լեյդենի համալսարանում որպես պրոֆեսոր ։
Դասակարգումներ
Նա Տորիչելիի լեռնային գորտերի (Choerophryne), ինդոնեզական սխտորագորտերի (Nesobia, կրտսեր համանուն) և ցամաքային գորտերի (Oxydactyla) ցեղերի, ինչպես նաև երկկենցաղների բազմաթիվ տեսակների դասակարգման հեղինակն է։ Հիլբրանդ Բոշմայի հետ նա նկարագրել է բեղոտանիների կարգի Sacculina ցեղի մի շարք տեսակներ ։
Ի պատիվ նրա անվանակոչվել են հետևյալ կենդանատեսակները.
Ծանոթագրություններ
Կատեգորիա:Փիլիսոփայական գիտությունների դոկտորներ Կատեգորիա:Կենդանաբաններ
Ժողովածու (5007)
Ժողովածու (5007), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5007 թվի տակ։ Ձեռագիրը գրվել է 18-րդ դարում (1762 թվականից հետո)։ Գրված է թղթի վրա, որը ունի 21.3x15.8 չափս։ Ձեռագիրը կազմված է 288 թերթից։ Գրված է երկսյուն, միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան նախագաղափար՝ 288ա, (1762 թ.), հետագայի՝ 1ա (19-րդ դար) ։
Ծանոթագրություններ
Կատեգորիա:Մատենադարանի ձեռագրեր
Դեանդրե Ջորդան
2007 թվականի ամռանը Ջորդանը Սերբիայում մասնակցել է մինչև 19 տարեկանների առաջնությանը՝ նվաճելով արծաթե մեդալ ։
Արտաքին հղումներ
Կատեգորիա:1988 ծնունդներ Կատեգորիա:Ամերիկացի բասկետբոլիստներ Կատեգորիա:Հուլիսի 21 ծնունդներ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:Բրուքլին Նեթսի բասկետբոլիստներ Կատեգորիա:Նյու Յորք Նիքսի բասկետբոլիստներ Կատեգորիա:Դալաս Մավերիքսի բասկետբոլիստներ Կատեգորիա:Լոս Անջելես Կլիպերսի բասկետբոլիստներ
Ռախել Շտրաուս
Ռախել Շտրաուս, Գեիդելբերգի համալսարանի առաջին կինը, բժշկուհի, սոցաշխատող, արհմիութենական, ֆեմինիստական ​​և սիոնիստական շարժումների ակտիվիստ։
Մաթեմատիկոս Էռնստ Շտրաուսի մայրը։
Կենսագրություն
Ռախել Շտրաուսը ուղղափառ ռաբբի Գաբոր Գոիտենի և տարրական դպրոցի ուսուցչուհ Իդա Գոիտենի չորրորդ զավակն է եղել ։ Մայրը ծնվել է Լյովենֆելդում, իսկ ինքը` Ռաքելը, ծնվել և մեծացել է Կարլսրուեում։ Հայրը մահացել է 1883 թվականին։ 1893 թվականից Ռաքելը սովորել է միջնակարգ դպրոցում, այնուհետև Կարլսրուեի (այժմ` Լեսսինգի գիմնազիա ) աղջիկների գիմնազիայում, որտեղ 1899 թվականին  քննություն է հանձնել` հասունության վկայական ստանալու համար։ Աղջիկների գիմնազիայի ավարտական երեկույթին նա իր առաջին ելույթն է ունեցել, որտեղ, ի թիվս այլ հարցերի, քննարկել է  նաև կանանց կրթության հարցը։ Հորեղբայրը` Ռաֆայել Լյովենֆելդը, ֆինանսապես աջակցել է նրան կրթություն ստանալու հարցում։ Չնայած որոշ պրոֆեսորների բացասական վերաբերմունքին` նա ընդունվել է Գեիդելբերգի համալսարան` դառնալով բժշկական ինստիտուտի առաջին ուսանողուհին։ 1901–1902 ուստարվա ձմեռային կիսամյակից սկսած` նախագահել է Գեիդելբերգի ուսանողների կանանց միությունը և մասնակցություն է ունեցել բադենահրեական ուսանողների միությանը։ 1902 թվականին` հինգերորդ կիսամյակից հետո, «շատ լավ» գնահատակով  ստացել է բակալավրի աստիճան։ 1905 թվականին հաջող հանձնել է պետական քննությունը։ 1907 թվականին բժշկական դոկտորատուրայում ստացել է գիտությունների թեկնածուի գիտական աստիճան` պաշտպանելով խորիոնային քաղցկեղ թեման։
1905 թվականին նա ամուսնացել է գիտությունների թեկնածու, բանկատիրոջ որդի, մասնագիտությամբ իրավաբան Էլիաս (Էլի) Շտրաուսի հետ, ով  եղել է ծագումով Կարլսրուե քաղաքից։ 1907 թվականին զույգը Պաղեստին ճանապարհորդության է մեկնել։
Մյունխենում էլ ծնվել են նրանց հինգ երեխաները.
Առաջին համաշխարհային պատերազմում իր միակ եղբոր` Էրնստ Գոիտենի զոհվելուց հետո նրա մոտ առաջացել է կույր հավատարմություն կայսրի նկատմամբ, սկսել է աջակցել պատերազմում գերմանական քաղաքականության դեմ գործող հրեական լոյալ շրջաններին, որն արտահայտվել է համապատասխան ձևերով` նախևառաջ իր զեկույցներով, որը Գերմանիայի և գերմանական մշակույթի հանդեպ նրա անխախտ դիրքորոշումը արտահայտելու միջոց է եղել։
Իբրև բժիշկ և ֆեմինիստուհի` նա պայքարել է Գերմանիայի  ՔՕ– ի § 218–ի դեմ, որն արգելում էր հղիության  արհեստական վիժումները։ Ակտիվ մասնակցություն է ունեցել սոցիալական և մանկավարժական սեմինարներին։ Եղել է Պաղեստինի հրեա աշխատող կանանց միության նախագահը, ինչպես նաև Կանանց միջազգային սիոնիստական կազմակերպության անդամը (WIZO): 1918 թվականին մասնակցել է Բավարիայի խորհրդային Հանրապետության մի քանի կոմիտեներին։
1932 թվականին Բերտա Պապպենհեիմի խնդրանքով ստանձնել է գլխավոր դեր Հրեա կանանց միությունում, որն, ըստ էության, եղել է հակասիոնիստական կազմակերպություն։ Սա վկայում էր նրա քաղաքական և դիվանագիտական կարողությունների և բարձր հասարակական հարգանքի մասին։ Կանանց միությունը աջակցում էր ապօրինի երեխաներ ունեցող և թրաֆիգինգի զոհ դարձած կանանց։
1933 թվականին քաղցկեղից մահացել է ամուսինը` Էլի Շտրաուսը։ Այդ նույն տարում Ռաքելը դպրոցահասակ երկու երեխաների հետ արտագաղթել է Պաղեստին։ Պաղեստինում նրանց կյանքի առաջին շրջանը լի է եղել զրկանքներով։ Ռախել Շտրաուսը  շարունակել է աշխատել որպես բժիշկ և սոցաշխատող։ 1952 թվականին Իսրայելում հիմնադրված Խաղաղության և ազատության համար  կանանց միջազգային միությունը նրան ընտրել է պատվավոր նախագահ, որը կառավարել է մինչև իր մահը` 1963 թվականը։
Թաղվել է Երուսաղեմում` Սանգեդրիա գերեզմանատանը։
Նրա սոցիալական նախագծերից մեկը` Երուսաղեմի հաշմանդամների աջակցության կենտրոնը (AKIM), գործում է մինչև այժմ և գործում է իր անունը կրող Բեիթ Ռախել Շտրաուս ուսումնական հաստատությունում։
Կարլսրուե, Մյունխեն և Օլդենբուրգ քաղաքներում «Ռախել Շտրաուս» անունով փողոցներ կան։
Արտաքին հղումներ
Կատեգորիա:Գերմանացի բժշկուհիներ Կատեգորիա:Իսրայելցի ֆեմինիստներ Կատեգորիա:Գերմանացի բժիշկներ Կատեգորիա:Իսրայելցի բժշկուհիներ Կատեգորիա:Գերմանացի ֆեմինիստներ Կատեգորիա:Գերմանիայի հրեաներ Կատեգորիա:Իսրայելցի գրողներ Կատեգորիա:Իսրայելցի հասարակական գործիչներ
Մանալ Ալ Դուայան
Մանալ Ալ Դուայան (منال الضويان Manāl aḍ-Ḍawayān; ), ժամանակակից արվեստի ներկայացուցիչ Սաուդյան Արաբիայից, առավելապես հայտնի է իր «Կասեցված միասին» ինստալյացիայով, որը 2011 թվականին ցուցադրվել է Բարջիլ արվեստի հիմնադրամի Home Ground ցուցահանդեսում։
Նրա աշխատանքները ներկայացվել են մի շարք ցուցահանդեսներում, ինչպիսիք են 2012 թվականի Soft Power (Փափուկ ուժ) ցուցադրությունը Ալ-Ռիադի Ալան արվեստի կենտրոնում, 2013 թվականի Journey of Belonging ցուցադրությունը, անհատական ցուցահանդես է ունեցել Ջիդդայի Աթհր պատկերասրահում, 2017 թվականին մասնակցել է 100 Masterpieces of Modern and Contemporary Arab Art ցուցադրությանը Փարիզում։ Նրա աշխատանքները ցուցադրվել են նաև Ամերիկայի Միացյալ Նահանգներում, 2015 թվականի Հյուստոնի բիենալեում, Նոր Օռլեանի և Վենետիկի բիենալեներում ։ Մանալի աշխատանքները տարաբնույթ են, լուսանկարչությունից մինչև ինստալյացիա և կենտրոնացած են Սաուդյան Արաբիայի հասարակությունում կնոջ դերի քննադատության վրա։
Վաղ կյանք
Ալ Դուայանը ծնվել է 1973 թվականին, Սաուդյան Արաբիայի արևելյան Դհահրան շրջանում։ Համալսարան է ընդունվել և այն ավարտել համակարգային վերլուծության և դիզայնի մագիստրոսի աստիճանով։ Մինչև արվեստագետի կարիերան աշխատել է նավթային գործարանում ։ Մանալի արվեստն ուսումնասիրում է անձնական ու քաղաքական հարցեր, որոնք կապված են ծայրահեղ պահպանողական Սաուդյան Արաբիայում կնոջ իրավունքներին, այդ թվում՝ կնոջ համար ճանապարհորդելու, մեքենա վարելու արգելքներին։ Մանալ Ալ Դուայանն այժմ ապրում է Լոնդոնում, որտեղ աշխատում է տեղի Արքայական քոլեջում ժամանակակից արվեստի վերաբերյալ իր մագիստրոսական ծրագրի ուղղությամբ ։
Լուսանկարչություն
Մանալ Ալ Դուայանի վաղ աշխատանքները հիմնականում սև ու սպիտակ էին։ Դրանք ներառում են աշխատանքներ նրա «Ես եմ», «Կարոտախտը մեզ հետ է» և այլ հավաքածուներից ։ 2005 թվականին արված «Ես եմ» ֆոտոշարքը ոգեշնչվել է Աբդուլլահ Ալ Սաուդ թագավորի ելույթից, որտեղ վերջինս նշել է Սաուդյան Արաբիայի հասարակության կառուցման ու կայացման գործում կանանց մասնակցության կարևորության մասին։ Հակասական պնդումը շատ է քննարկվել, ինչպես կանանց իրավունքների պաշտպանների, այնպես էլ՝ դրանց դեմ պայքարողների կողմից։ Այդ ելույթից Ալ Դուայանը ոգեշնչվել է լուսանկարել կանանց. նա հավատում էր, որ թագավորը դիմում էր ինժեներից մինչև մայրեր և գիտնական կանանց։ Լուսանկարչի շարքերը նպատակ ունեին ցույց տալ Սաուդյան Արաբիայի կանանց կարևորությունը ։
«Շարժման լուսանկարներ» շարքը (2011) նպատակ ուներ ցույց տալ, թե որքան դժվարություններ ունեն կին արվեստագետները Սաուդյան Արաբիայում, երբ ստիպած են ամեն օր առերեսվելու կառավարության կողմից իրենց տեղաշարժմանն անընդհատ խոչընդոտելուն։ Կին լինելով՝ Ալ Դուայանն իրավունք չուներ մեքենա վարել, փոխարենը նա տղամարդ վարորդ ուներ, որը վարում էր մեքենան, իսկ ինքը լուսանկարներ էր անում շարժվող մեքենայի ընթացքից։ Լղոզված լուսանկարները ցույց էին տալիս, որ նա ուղղակի չէր կարող կանգնեցնել մեքենան, դուրս գալ դրա միջից ու ստեղծել իր արվեստը։
Ինստալյացիա
2012 թվականին Ալ Դուայանի ինստալյացիան ներկայացվել է «Մենք խոսելու կարիք ունենք» ցուցադրությանը Ջիդդայում, Սաուդյան Արաբիայում։ Ներկայացումը բարձրաձայնել է Սաուդյան Արաբիայում բարեփոխումներ իրականացնելու կարիքը։ Այն Սաուդյան Արաբիայի ժամանակակից արվեստի ներկայացուցիչների ամենամեծ ու ծայրահեղական ցուցադրությունն էր, որում ներկայացված բոլոր արվեստագետները քաղաքական հետապնդման են ենթարկվել իրենց այլախոհական արտահայտությունների համար։ Ալ Դուայանի «Էսմի, իմ անունը» աշխատանքն իրենից ներկայացրել է փայտե ուլունքների շարք, որոնց վրա գրված են եղել կանանց անուններ և կախված են եղել բեդվին կանանց կողմից գործած բրդե պարանով։ Սաուդյան Արաբիայում կնոջ անունը հանրության մեջ արտաբերելն ամոթալի է համարվում։ Այս սովորույթը կնոջը զրկում է ինքնությունից, և ըստ Ալ Դուայանի՝ «կապված է անհատի ինքնության մի քանի տարրերի հետ, իսկ մարդու անունն այդ տարրերի մեջ կարևոր դեր ունի» ։ Ալ Դուայանի աշխատանքները նպատակ ունեն Սաուդյան հասարակության մեջ կնոջ դերի փոփոխության։
Ալ Դուայանի ամենահայտնի աշխատանքը «Կասեցված միասին» (2011) աշխատանքն է, որը բաղկացած է առաստաղից կախված 200 սպիտակ ապակե աղավնիներից։ Յուրաքանչյուր աղանվի, որը խորհրդանշում է ազատությունը, իր վրա կրում է ճանապարհորդության թույտվության փաստաթուղթը, մի բան, որ յուրաքանչյուր կին Սաուդյան Արաբիայում պարտավոր է ունենալ՝ ճանապարհորդելուց առաջ։ Փաստաթուղթը պետք է հաստատված և ստորագրված լինի կնոջ տղամարդ ուղեկցողի կողմից, որը կարող է լինել նրան հայրը, եղբայրը կամ ամուսինը։ Ճանապարհորդական վկայականները, որոնք ցուցադրել է արվեստագետը, ուղարկել են նրան կանայք Սաուդյան Արաբիայի տարբեր ծայրերից։ Վկայականները վեց ամսից վեց տարվա պատմություն ունեն և ցույց են տալիս կանանց իրավունքների կրճատման պատմությունը։ Ալ Դուայանն այսպես է նկարագրում աշխատանքը. «Աղավնիների այս ինստալյացիայում ես բացահայտում եմ շարժման կասեցումը։ Սաուդյան Արաբիայի շատ առաջատար կանայք, հիանալի գիտնականներ, կրթության աշխատողներ, ինժեներներ, արվեստագետներ և առաջնորդներ, տրամադրել են ինձ իրենց վկայականներն այս աշխատանքում ընդգրկելու համար։ Այս կանայք նոր հորիզոններ են նվաճում իրենց հասարակության համար, սակայն երբ գալիս է նրանց ճանապարհորդելու ժամանակը, նրանց վերաբերում են «ինչպես աղավնիների երամի»» ։
Ալ Դուայանի աշխատանքը ներկայացվել է Բրիտանական թանգարանում, Լոս Անջելես շրջանի արվեստի թանգարանում և Մաթհավ ժամանակակից արվեստի թանգարանում (Քաթար) և այլ վայրերում ։
Հրապարակումներ
Home Ground Contemporary Art from the Barjeel Art Foundation, հրապարակվել է Կանադայում, 2015 թվականին, Ագա Խան թանգարանի կողմից ISBN 978-1-926473-05-5
«Գույն և գիծ», ISBN 978-9948-18-110-1
«Անցնելով ճանապարհը», "The Forecast Issue: A View Beyond The Horizon," Issue 07, 2018։ Հրապարակվել էThe Monocle Magazine-ի կողմից։
«Ես եմ», the "Visual Research and Social Justice"։ Հրապարակվել է 2017 թվականի դեկտեմբերին։
Imperfect Chronology: Arab Art from the Modern to the Contemporary - Works from the Barjeel Foundation, ISBN 978-3-7913-5485-9
«Արա դա» (արաբերեն), հրապարակվել է 2016 թվականին, ISBN 978-9948-446-72-9
Ծանոթագրություններ
Կատեգորիա:21-րդ դարի կին արվեստագետներ Կատեգորիա:BBC 100 կին
Բուժիչ շներ
Բուժիչ շներ, վարժված շներ` նախատեսված ապահովելու մտերմության և հարմարավետության զգացում հիվանդանոցներում, բուժիչ տներում, ծերանոցներում, դպրոցներում, աղետի գոտիներում գտնվող, ինչպես նաև աուտիզմով տառապող մարդկանց համար։ Բուժիչ շները սովորաբար օգնական կամ ծառայողական շներ չեն, բայց որոշ կազմակերպություններում կարող են լինել դրանցից մեկը կամ երկուսը։
Պատմություն
Բուժիչ շների կանոնավոր օգտագործումը վերագրվում է Էլեյն Սմիթին, ով աշխատում էր որպես անհատական բժիշկ։ Սմիթը նկատեց, թե ինչ լավ էին հիվանդները արձագանքում քահանայի և նրա ոսկե ռետրիվերի (անգլ՝ Golden Retriever) այցելություններին։ 1976 թվականին Սմիթը մի ծրագիր սկսեց, որը նախատեսված էր շներին վարժեցնել հաստատություններ այցելելու համար ։ Բուժիչ շների պահանջարկը շարունակեց աճել։ Վերջերս հավաքագրվել են բուժիչ շներ՝ օգնելու երեխաներին հաղթահարել խոսքի և զգացմունքային խանգարումները։ Երեխաները բարձրաձայն ընթերցում են իրենց չորքոտանի ընկերների համար՝ այդ կերպով բարելավելով ընթերցանությունը և հաղթահարելով մի շարք խնդիրներ։
Դասակարգում
ԱՄՆ-ում բուժիչ շները ծառայողական շներ չեն և չունեն նույն առավելությունները, ինչ նրանք։ Բուժիչ շները վարժված չեն օգնելու յուրահատուկ անհատների և չեն որակավորվում որպես ծառայողական շներ։ Հաստատությունները կարող են հրավիրել, արգելել կամ սահմանափակել բուժիչ շների մուտքը։ Շատ հաստատություններ խիստ պահանջներ ունեն ուղղված բուժիչ շներին․ նրանք գրանցում և գնահատում են նրանց։ ԱՄՆ-ում որոշ կազմակերպություններ պահանջում են, որ շները հատուկ թեստեր անցնեն և հետագայում ավելացնում պահանջները, որոնք հատուկ են այն միջավայրին, որում աշխատելու են։ Ամեն կազմակերպություն ունի իր սեփական գնահատման մեթոդները։ Դրանք հիմնականում երաշխավորում են, որ տվյալ շունը կարող է ճիշտ մոտեցում ցուցաբերել անսպասելի և տարօրինակ ձայներին, աղմուկին, քայլել տարատեսակ անծանոթ մակերևույթների վրայով, չեն վախենում ձեռնափայտերով կամ հաշմանդամության սայլակներով տեղաշարժվող, առհասարակ անսովոր քայլվածք ունեցող մարդկանցից, լավ հարաբերությունների մեջ են թե՛ երեխաների, թե՛ մեծահասակների հետ և այլն։ Միացյալ թագավորությունում «Ընտանի կենդանիները որպես բուժում» (անգլ՝ Pets As Therapy (PAT)) կազմակերպությունն ապահովում է շների և կատուների այցելությունները այնպիսի հաստատություններ, որոնցում ընտանի կենդանիների առկայությունը և մուտքը հասանելի չէ։
Բուժիչ շները քոլեջներում և համալսարաններում
ԱՄՆ-ում որոշ քոլեջներ և համալսարաններ բուժիչ շներ են բերում իրենց ուսման տարածքներ(անգլ՝ campus)՝ օգնելու ուսանողներին դուրս գալ սթրեսից։ Այս իրադարձությունը հաճախ վերագրվում է որպես «Բուժիչ փափկամազեր»․ այս տերմինը ստեղծվել է Թորի Թրաստի կողմից, ով Սան Դիեգո բուժիչ շների հակասթրես իրադարձության հիմնադիրն է։ Նմանատիպ իրադարձությունները հնարավորություն են տալիս ուսանողներին և անձնակազմին խնամել բուժիչ շներին և միևնույն ժամանակ հանգստանալ։ Աստիճանաբար այս մեթոդը տարածում գտավ ամբողջ աշխարհով մեկ։
Ծանոթագրություններ
Կատեգորիա:Շներ Կատեգորիա:Բժշկություն
Բեթ Դոհերթի
Բեթ Դոհերթի (Beth Doherty, ), Իռլանդիայում բնակվող կլիմայական ակտիվիստ։ Կլիմայական ակտիվիստ Գրետա Թունբերգի հետևորդ Դոհերթին հանդիսանում է «Կլիմային ուղղված Իռլանդիայի դպրոցական դասադուլների» համահիմնադիր և « Ուրբաթները հանուն ապագայի » շարժման անդամ։ 15 տարեկանից զբաղվում է կլիմայի փոփոխության դեմ պայքարի ջանքերի մասին իրազեկմամբ։
Կլիմայական ակտիվիզմ
2019 թվականի մարտի 6-ին հրավիրյալ ուսանողների խմբի կազմում Դոհերթին դիմել է Oireachtas կլիմային ուղղված գործողությունների հանձնաժողովի անդամներին, որին հաջորդել են հաջորդ շաբաթներին տեղի ունեցած պլանավորված ուսանողական բողոքները, որոնցում ներկայացվել են կլիմային ուղղված գործողությունների վեց պահանջներ ։ 2019 թվականի մարտին մի քանի այլ երիտասարդ ակտիվիստների հետ հանդես է եկել իռլանդական «The Late Late Show» թոք շոուում։ 2019 թվականի մարտի 15-ի դասադուլի ընթացքում դիմել է ավելի քան 11,000 դուբլինյան ցուցարարներին ու քննադատել կառավարությանը կլիմայի փոփոխության վերաբերյալ գործողությունների բացակայության համար, մեղադրել կլիմայի գործողության և շրջակա միջավայրի նախարար Ռիչարդ Բրուտոնին հանրահավաքը որպես լուսանկարվելու հնարավորություն օգտագործելու մեջ  ։
Հոդվածներ է գրել TheJournal.ie ամսագրի համար՝ Իռլանդիայի կառավարության կողմից 2020 թվականին իր կլիմայական նպատակները չիրագործելու մասին ։ Բացի դրանից աշխատել է նաև Դուբլինի քաղաքային խորհրդի հետ՝ վերջինիս նոր կլիմայական ծրագրի վրա։ 2019 թվականի ապրիլին Դուբլինում Եվրախորհրդարանի մի քանի թեկնածուների հետ Եվրախորհրդարանի գրասենյակում հանդես է եկել «Loud & Clear! Youth views on Climate» միջոցառմանն ու արտահայտվել հօգուտ ավելի լավ կլիմայական քաղաքականության ։ 2019 թվականի մայիսի 24-ին տեղի ունեցած երկրորդ գործադուլի ժամանակ Դուբլինում կրկին դիմել է գործադուլավորներին ։
2019 թվականի նոյեմբերին Իռլանդիայի պառլամենտի ստորին պալատում տեղի ունեցած Կլիմայի վերաբերյալ RTE երիտասարդական ասամբլեայի 157 պատվիրակներից մեկն էր ։ Կորպորացիաների արտանետումների հարկային շերտավոր համակարգին վերաբերող նրա առաջարկը քվեարկությամբ ընդունվել է երիտասարդական ասամբլեայի հռչակագրի մեջ՝ որպես 10 առաջարկություններից մեկը ։ Հետագայում մյուս ինը առաջարկների հեղինակների հետ այդ հռչակագիրը ներկայացրել է ՄԱԿ-ի Գլխավոր ասամբլեայի նախագահ Տիջանի Մուհամմադ-Բանդեին։ Ավելի ուշ այդ շաբաթվա ընթացում ՄԱԿ-ի իռլանդական երիտասարդական պատվիրակների հետ հանդիպել և ելույթ է ունեցել նախագահի առջև։ Նոյեմբերի 29-ի դուբլինյան գործադուլի կազմակերպիչներից էր, որին զուգահեռ ընթանում էր նաև միջազգային գործադուլ։
Կլիմայական ակտիվիզմի ոլորտում իր ջանքերից բացի հանդիսացել է «National Matheson Junior Debating competition» մրցույթի հաղթող և Եվրոպական երիտասարդական պառլամենտի Իռլանդիայի մասնաճյուղի անդամ ու Իռլանդիան ներկայացնելու է Եվրոպական երիտասարդական պառլամենտի՝ Միլանում տեղի ունենալիք հետաձգված 92-րդ միջազգային նստաշրջանում։
Ծանոթագրություններ
Կատեգորիա:Ֆեմինիզմ Կատեգորիա:Դուբլին քաղաքում ծնվածներ Կատեգորիա:Իռլանդացի կանայք Կատեգորիա:Կլիմայական ակտիվիստներ Կատեգորիա:Ֆեմինիստներ ըստ ազգության
Պեսկարա (գավառ)
Պեսկարա , գավառ Իտալիայի Աբրուցո մարզում։ Մայրաքաղաքը `Պեսկարան է։ Գավառն ունի 1225 կմ2 տարածք և ընդհանուր բնակչությունը կազմում է 324,559 մարդ (2012 թ.): Գավառում կան 46 Կոմունաներ։ 2005 թվականի մայիսի 31ի դրությամբ հիմնական կոմունաների բնակչության թվաքանակի աղյուսակն ունի հետևյալ տեսքը`
Արտաքին հղումներ
Կատեգորիա:Իտալիայի բնակավայրեր Կատեգորիա:Իտալիայի գավառներ
Նետայլովո
Նետայլովո (Нетайлове), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Նետայլովո գյուղում բնակվում էր 1 141 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր
Անդրեյ Դյոմկին
Անդրեյ Պետրովիչ Դյոմկին, ռուս ֆուտբոլիստ։ Հանդես է գալիս հարձակվողի դիրքում։ Անցկացրել է մեկ խաղ Ռուսաստանի օլիմպիական հավաքականում։
Գործունեություն
ՄՊՄԴ «Դինամո» ակումբի սան է։ Հանդես է գալիս երկրորդ և երրորդ դիվիզիոններում թիմի երկրորդական կազմում։ Կատարել է իր նորամուտը 1995 թվականի մայիսի 24-ին 8-րդ տուրի ժամանակ «ԲԿՄԱ»-ի դեմ խաղում, դուրս է եկել փոխարինման 89-րդ րոպեին Ռաֆիլյա Սաբիտովայի հետ ։ Ընդհանուր այդ մրցաշրջանում խաղացել է 4 խաղ Ռուսաստանի առաջնությունում։ 1997 թվականին դարձել է Ռուսաստանի գավաթի եզրափակչի մասնակից խաղացել է եզրափակչում «Լոկոմոտիվ» ակումբի հետ։ Նույն թվականի հուլիսին տեղափոխվել է «Բելգիա»։ Այնտեղ 5 տարի հանդես է եկել «Անդերլեխտ», «Կորտրեյկ», «Ժերիմինալ Բեերսխոթ» և «Բեվերեն» ակումբներում։ 2002 թվականին վերադարձել է Դինամո, բայց հավաքականում չի հավաքականում չի հաստատվել և տեղափոխվել է «Տոմ»։ 2004 թվականին ակումբը դուրս է եկել Պրեմիեր լիգա, բայց առաջին շրջանում վարձավճարով է տրվել Սիբիր ակումբին։ 2006 թվականին հանդես է եկել Տոմ ակումբում Պրեմիեր լիգայի ժամանակ, անցկացրել է 9 խաղ, խփել է 2 գոլ, Պրեմիեր լիգայի մրցաշարի 8 և 9-րդ րոպեին Կռիլյա Սովետով և Լուչ էներգիայի դեմ խաղում ։ 2007 թվականին եղել է առանց ակումբի, իսկ 2008 թվականին հրավիրվել է «Շեկսնու»։ Երկրորդ դիվիզիոնում նա խաղացել է 20 խաղ և խփել է 2 գոլ։ Ակումբը զբաղեցրել է 3-րդ տեղը Արևմուտք տարածաշրջանում։ Իսկ օգոստոսին տեղափոխվել է ՄՎԴ Ռուսաստան, և  թիմի հետ դուրս է եկել առաջին դիվիզիոն։ 2009 թվականի առաջին շրջանից առաջ ակումբը կազմացրվել է։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Դինամո Մոսկվայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Էմանուել Գուլարտե
Էմանուել Գուլարտե Մանդես (Emanuel Gularte Méndez, ), ուրուգվայցի ֆուտբոլիստ, «Պուեբլա» ակումբի պաշտպան։
Ակումբային կարիերա
Գուլարտեն «Մոնտեվիդիո Ուոնդերերս» ակումբի սան է։ 2015 թվականի մարտի 15-ին «Աթենաս»–ի դեմ մրցախաղում նա նորամուտ է ունեցել Ուրուգվայի առաջնությունում ։ Նոյեմբերի 12-ին «Նասոնալ» ակումբի դեմ խաղում Էմանուելը խփել է իր առաջին գոլը «Մոնտեվիդիո Ունդերերս»–ի կազմում ։ 2019 թվականի սկզբին Գուլարտեն վարձույթով է տրվել «Պրոգրեսո»-ին։ Փետրվարի 16-ին «Ռամպլա Հունիորս» ակումբի դեմ մրցախաղում նորամուտ է ունեցել նոր ակումբի կազմում ։ Նոյեմբերի 3-ին «Սերո»–ի դեմ խաղում Էմանուելը խփել է իր առաջին գոլը «Պրոգրեսո» ակումբի կազմում ։
2020 թվականի սկզբին Գուլարտեն տեղափոխվել է Մեքսիկայի «Պուեբլա» ֆուտբոլային ակումբ։
Միջազգային կարիերա
2017 թվականին Գուլարտեն Ուրուգվայի երիտասարդական հավաքականի կազմում հաղթել է Հարավային Ամերիկայի ֆուտբոլի երիտասարդական թիմերի առաջնությանը Էկվադորում։ Մրցախաղում նա եղել է պահեստային և դաշտ դուրս չի եկել։ Նույն թվականին Էմանուելը մասնակցել է 2017 թվականի երիտասարդական թիմերի միջև ֆուտբոլի աշխարհի առաջնությանը Հարավային Կորեայում։ Մրցախաղում նա եղել է նաև պահեստային։
2019 թվականին Ուրուգվայի օլիմպիական հավաքականի կազմում Գուլարտեն մասնակցել է Պանամերիկյան խաղերին Պերուում։ Մրցախաղում նա խաղացել է Պերուի, Արգենտինայի , Յամայկայի , Հոնդուրասի թիմերի դեմ խաղում ։
Ձեռքբերում
Միջազգային
Ուրուգվայի ֆուտբոլի երիտասարդական հավաքական (մինչև 20)
Ծանոթագրություններ
Կատեգորիա:Ուրուգվայցի ֆուտբոլիստներ Կատեգորիա:Ֆուտբոլիստներ Կատեգորիա:Ֆուտբոլի պաշտպաններ
Սուրբ Աստվածածին եկեղեցի (Բջնի)
Բջնիի Սուրբ Աստվածածին վանք, գտնվում է Հայաստանի Կոտայքի մարզի Բջնի գյուղի հյուսիսային եզրին ։
Պատմություն
1031 թվականին վանքը հիմնադրել ու Սուրբ Աստվածածին եկեղեցին կառուցել է Գրիգոր Մագիստրոս Պահլավունին և, Պետրոս Ա Գետադարձ կաթողիկոսի ու Հովհաննես Սմբատ թագավորի հրամանով, այստեղ եպիսկոպոսական աթոռ հաստատել։ Բջնիի Սուրբ Աստվածածին վանքի թեմը տարածվել է Սևանա լճից մինչև Ախուրյան գետը, Գուգարքից մինչև Բջնի։
Սուրբ Աստվածածին եկեղեցին գմբեթավոր դահլիճ է։ Բազմանիստ թմբուկը պսակվում է հովհարաձև տանիք ունեցող գմբեթով։ Գիպսե շքեղ շրջանակով երիզված Ավագ խորանի կենտրոնի խորշը եկեղեցու ճարտարապետական և հարդարանքի առանձնահատկություններից մեկն է։ Հարկ է նշել նաև պատերի երկայնքով ձգված քարե բարձակային դարակները։ Ենթադրվում է, որ նրանք նախատեսված էին վանքում ստեղծված բազմաթիվ ձեռագրերի համար։ Սուրբ Աստվածածին վանքը, որը հայտնի էր նաև «Մագիստրոսի ճեմարան» անվամբ, միջնադարյան հայ գրչության կենտրոն է եղել։ Վանքը մեծ համբավ ձեռք բերեց XII դ., Գրիգոր Մագիստրոսի որդի, Հայոց կաթողիկոս Գրիգոր Գ․ Պահլավունու օրոք։
Արտաքին հղումներ
Կատեգորիա:Կոտայքի թեմի վանքեր և եկեղեցիներ Կատեգորիա:Հրազդանի շրջան Կատեգորիա:Կոտայքի մարզի տեսարժան վայրեր